  Анжелика Тихонова корреспондент 12-тӥ толсурлы Удмуртиын коронавирус инфекциен черлан 203 выль учыръёсты пусйизы. Со сярысь элькунысь оперативной штаб ивортӥз. Висёнзы Ижкарын 88 улӥсьёслэн зэмаз, Можгаын - 26, Глазкарын – 22, Сарапулын – 12, Ува ёросын – 11, Воткаын – укмыс, Шаркан ёросын – сизьым, Дэри ёросын – куать, Можга ёросын – вить, Кез ёросын – ньыль, Балезино ёросын – куинь, Кияса ёросын – кык, Вавож, Вотка, Глаз, Эгра, Пичи Пурга, Сарапул, Сюмси, Якшур-Бӧдья ёросъёсын – быдэн одӥг. 127 мурт йӧназ, куать адями кулӥз. Воргоронъёслы 38, 79 но 70 арес вал, нылкышнослы – 47, 67 но 64 арес. Туннэ нуналлы Удмуртиын выль коронавирус инфекциен черлан 15 сюрс 831 учыр лабораториосын зэматэмын. 12 сюрс 383 адями йӧназ, 268 мурт кулӥз. Та дыре 191 висисьёслэн тазалыксы секыт лыдъяське. Оглом элькунын коронавируслы 692 сюрс 291 эскеронъёс ортчытӥзы, берло нуналэ – 3 сюрс 52.  Тодэ вайытом, Удмуртие коронавируслэсь 500 доза вакцина вуиз.  Тегъёс: Тазалык Ижкар висён Удмуртия коронавирус  